**ԱՄՓՈՓԱԹԵՐԹ 1**

**«Հայաստանի Հանրապետության ջրային օրենսգրքում փոփոխություններ կատարելու մասին» և «Հայաստանի Հանրապետության ջրի ազգային ծրագրի մասին» Հայաստանի Հանրապետության օրենքում փոփոխություններ կատարելու մասին» ՀՀ օրենքների** **նախագծերի վերաբերյալ շահագրգիռ մարմինների առաջարկությունների և առարկությունների**

|  |  |  |  |
| --- | --- | --- | --- |
| **Առարկության, առաջարկության հեղինակը¸**  **Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| Արտակարգ իրավիճակների նախարարություն  26.03.2019թ.  թիվ 1/18/2470 գրություն | Դիտողություններ և առաջարկություններ չկան: | Ընդունվել է ի գիտություն: |  |
| Առողջապահության նախարարություն  26.03.2019թ.  թիվ ԱԹ/4558 գրություն | Նախագծերի վերաբերյալ դիտողություններ չկան:  Միաժամանակ, առաջարկում եմ քննարկել Հայաստանի Հանրապետության կառավարության 2003 թվականի մարտի 7-ի թիվ 218-Ն որոշման մեջ փոփոխություններ կատարելու հարցը: | Ընդունվել է ի գիտություն: | ՀՀ օրենքների նախագծերի ընդունումից հետո անհրաժեշտություն կառաջանա փոփոխություն կատարել ոչ միայն ՀՀ կառավարության 2003 թվականի մարտի 7-ի N 218-Ն որոշման մեջ, այլ նաև մի շարք այլ իրավական ակտերում։ |
| Քաղաքաշինության կոմիտեի 28.03.2019թ.  թիվ 01/11.2/1525 գրություն | Դիտողություններ և առաջարկություններ չկան: | Ընդունվել է ի գիտություն: |  |
| Տարածքային կառավարման և զարգացման նախարարություն  01.04.2019թ.  թիվ 01/15.2/2725 գրություն | Նախագծերի վերաբերյալ ՀՀ տարածքային կառավարման և զարգացման նախարարությունն առարկություններ չունի։  Միևնույն ժամանակ առաջարկում ենք «Հայաստանի Հանրապետության ջրի ազգային ծրագրի մասին» Հայաստանի Հանրապետության օրենքի հավելվածով հաստատված Ջրի ազգային ծրագրի իրականացման միջոցառումների փուլային ծրագրի Ջրային ռեսուրսների կառավարման կարիքներ բաժնի Ջրօգտագործման իրավունքի ինստիտուտի կատարելագործում հիմնախնդիրը վերանայել` նկատի ունենալով աղյուսակի 4-րդ սյունակը։ | Ընդունվել է ի գիտություն: | Կատարվել է համապատասխան փոփոխություն։ |
| Տնտեսական զարգացման և ներդրումների նախարարություն  01.04.2019թ.  թիվ 01/09.2.2/2583 գրություն | Նախագծերի վերաբերյալ առարկություններ և առաջարկություններ չկան: | Ընդունվել է ի գիտություն: |  |
| Ֆինանսների նախարարություն  01.04.2019թ.  թիվ 01/11-4/5167 գրություն | Նախագծերի վերաբերյալ առարկություններ և առաջարկություններ չկան: | Ընդունվել է ի գիտություն: |  |
| ՀՀ հանրային ծառայությունները կարգավորող հանձնաժողով  01.04.2019թ.  թիվ ՄՍ/2.3-51/494 գրություն | Նախագծերի (այսուհետ՝ նախագծեր) վերաբերյալ ըստ էության առարկություններ չունի։  Այդուհանդերձ, հարկ է նշել, որ ՀՀ ջրային օրենսգրքի գործող կարգավորումների համաձայն՝ ջրօգտագործման թույլտվություների տրամադրման մի շարք դեպքերում, դրանք, այդ թվում՝ փոքր հիդրոէլեկտրակայանների կառուցման և շահագործման նպատակով ջրօգտագործման թույլտվությունները, տրվում են ՀՀ ջրի ազգային խորհրդի դրական եզրակացության դեպքում: Առաջարկվող փոփոխությունների պարագայում, երբ համաձայն նախագծի հիմնավորման՝ ՀՀ ջրի ազգային խորհրդի իրավասությունները փոխանցվելու են ՀՀ բնապահպանության նախարարությանը, պարզաբանման կարիք ունեն վերը նշված դեպքերում ջրօգտագործման թույլտվությունների տրամադրման հայտերի՝ շահագրգիռ մարմինների հետ համաձայնեցման գործընթացը, այդ թվում՝ ներկայումս խորհրդի կազմում ընդգրկված մարմինների կողմից ներկայացվելիք հնարավոր բացասական դիրքորոշումների հետևանքները: Հանձնաժողովի տեսանկյունից խնդրի կարևորությունը պայմանավորված է նախևառաջ այն հանգամանքով, որ «Էներգետիկայի մասին» օրենքով և հանձնաժողովի կարգավորումներով վերջինիս վերապահված են տեղական էներգետիկական պաշարների, էներգիայի վերականգնվող աղբյուրների արդյունավետ օգտագործումը հաշվի առնելու և խթանելու, ինչպես նաև գործող լիցենզավորված անձանց գործունեության հնարավոր խոչընդոտների գնահատման իրավասություններ:  Ավելին, հաշվի առնելով, որ ջրօգտագործման թույլտվությունների տրամադրման գործընթացի օպտիմալացման անհրաժեշտությունը հաճախ քննարկման առարկա է դառնում հատկապես ՀԷԿ-երի կառուցման և շահագործման համար ջրօգտագործման թույլտվությունների տրամադրման համատեքստում, առաջարկում ենք գործընթացի համակողմանի օպտիմալացման և հնարավոր մեկ միասնական փուլով իրականացման խնդիրների քննարկման և առաջարկությունների ներկայացման նպատակով դիտարկել միջգերատեսչական աշխատանքային խումբ ստեղծելու նպատակահարմարությունը:  Միաժամանակ, առաջարկվում է դիտարկել նաև նախագծի ընդունումից հետո արդեն իսկ ներկայացված ջրօգտագործման թույլտվությունների տրամադրման հայտերի քննարկման հետ կապված անցումային կարգավորումների ամրագրման անհրաժեշտության հարցը։ | Ընդունվել է ի գիտություն: | Նախագծերը մշակվել են ի կատարումն փոխվարչապետ Տ. Ավինյանի 2019 թվականի փետրվարի 25-ի N04/03.13/8905 հանձնարարականի։ |